**VORBE MULTE**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dedic aceste versuri Preafrumoasei Doamne...

Vorbe multe

Vorbe multe se pot spune

Despre noi. Iubirea mea

Are farmec şi pe bune

Un parfum duios în ea!

Unii ar spune că-i firească

O iubire de copii

Şi lăsată să înflorească

Floare vesela-n câmpii!

Alţii o văd ca o poveste

Scrisă pe pleoapă de stea,

Eu o văd aşa cum este:

O mare cu focu-n ea!

Şuşoteşte vântu-n ram

Despre cine? Doar eu ştiu.

Când se cerne un balsam

Peste lutul reavăn viu.

Şi de sus picură luna

Untul ei de aur plin

Şi în părul tău, cununa,

Îşi aşează spicul lin.

Eşti o doină nefirească

O duminică din sat,

Stelele să strălucească

Noaptea-n păr ţi le-a lăsat.

Iar povestea noastră are

Cuibul prins pe rămurea.

Eu o simt aşa cum pare,

Soare viu în casa mea!

Şi mai vreau să-ti zic ceva:

Mai frumoasă eşti ca cerul

Şi mai şi... ca steaua mea,

Ăsta este adevărul!

25.11.2013